作者:李白
標題:陪族叔當塗宰遊化城寺升公清風亭
內容:化城若化出，金榜天宮開。疑是海上雲，飛空結樓臺。升公湖上秀，粲然有辯才。濟人不利己，立俗無嫌猜。了見水中月，青蓮出塵埃。閒居清風亭，左右清風來。當暑陰廣殿，太陽為裴回。茗酌待幽客，珍盤薦凋梅。飛文何灑落，永珍為之摧。季父擁鳴琴，德聲布雲雷。雖遊道林室，亦舉陶潛杯。清樂動諸天，長松自吟哀。留歡若可盡，劫石乃成灰。